 Heestaas oo uu erayadeeda sameeyay Alle ha u naxariistee Maxamuud Cabdillaahi Ciise Singub waxaa ka mid ahaa: Dantu seeto weeyoo Ninna kama siqaayoo Sababtaa ma dhaaftide Waan ku soo salaamiyo Sidee tahayda guudnimo Cudur kaama saartee Silic laguma waaroo Sahaydaad habeenkii Lagu siin ma waydide Waa saaddambiyo shalay Sareedada adduunyadu Saacad kala wareegtee Saaddiyo ishaartii La I siiyay xalay baan Suurtoobin weliyee Si ay noqon Allaa oge Samir aan lahaano Kaalintii faneed ee Baxsan, in kasta oo ay ahayd mid ballaaran oo baaxad weyn, haddana riwaayadihii caanka ahayd ee ay ka qaybgashay waxaa ugu caansanaa; Alle Aamin Ma Iisho oo uu Axmed Saleebaan Bidde allifay; Waraf iyo Shimbiro War Isuma Hayaan oo uu Cismaan Aadan Askari curiyay; Gar cadaawo iyo Caashaq oo uu Yuusuf Aadan Allaale curiyay iyo ruwaayaddii mar dambe filmika loo beddelay ee Cilmi iyo Caado oo uu Yuusuf Aadan Allaale allifay. 